open-index/open-wikipedia-markdown huggingface dataset:
Julia (Caesarin tytär)

**Julia Caesaris** (83 eaa. - 54 eaa.) oli Julius Caesarin tytär tämän ensimmäisestä avioliitosta Cornelia Cinnillan kanssa. Julian äiti kuoli synnytyksessä ja Julia jäi isoäitinsä Aurelia Cottan kasvatettavaksi. Roomalaisen Julius-suvun naisille oli tapana antaa nimeksi Julia. 

Vuonna 59 eaa. Julia meni naimisiin Caesarin liittolaisen Pompeiuksen kanssa. Julia oli ennen tätä ollut kihloissa Quintus Servilius Caepion kanssa. Plutarkhos kertoo että vaikka avioliitto solmittiinkin poliittisista syistä, rakastui Pompeius pian nuoreen vaimoonsa. Avioliitto oli onnellinen ja Pompeius uskollinen vaimolleen.

Vuonna 55 eaa. Julia sai keskenmenon nähtyään palvelijan kantavan Pompeiuksen vaatteita, jotka olivat tahrautuneet vereen. Pompeius oli ollut paikalla, kun virkamiesvaalien aikana puhkesi tappelu ja hänen vaatteensa olivat sen vuoksi tahriintuneet verestä. Julia meni shokkiin ja pyörtyi, mikä aiheutti keskenmenon. 

Julia kuoli synnytyksen yhteydessä vuonna 54 eaa. Myös lapsi kuoli hyvin pian syntymän jälkeen. 

Niin Caesar kuin Pompeius olivat Julian kuoleman jälkeen surun murtamia. Pompeius olisi halunnut haudata vaimonsa lähelle heidän taloaan maaseudulla, mutta kansalaisten vaatimuksesta Julian ruumis tuhkattiin Campus Martiuksella.

Julian kuolema johti välirikkoon Julius Caesarin ja Pompeiuksen välillä. Kesällä 48 eaa. Julius Caesar kukisti Pompeiuksen Farsaloksen taistelussa.

## Lähteet
* 
### Viitteet
Alam-Pedjan luonnonsuojelualue

**Alam-Pedjan luonnonsuojelualue** () on Viron suurimpiin kuuluva luonnonsuojelualue Pedja-, Põltsamaa- ja Emajoen yhtymäkohdassa Jõgevamaan, Tartumaan ja Viljandimaan maakunnissa. Se ulottuu Viljandin, Põltsamaan, Tarton ja Elvan kuntien alueelle.

Luonnonsuojelualue on perustettu 1994. Sen pinta-ala on 25 846 ha. Alueelle on tyypillistä harva asutus, hyvin monentyyppiset niityt, metsät ja suot. Alam-Pedja on myös monien harvinaisten eläin- ja kasvilajien elinaluetta. Erinomaisten luontopolkujen avulla voi matkailija täysin itsenäisestikin tutustua monipuoliseen kasvistoon, linnustoon ja muuhun eläimistöön. Toinen vaihtoehto on vuokrata kanootti, sillä etenkin Pedja- ja Põltsamaajoet sopivat erinomaisesti kapeine mutkittelevine uomineen tähän.

## Lähteet

## Aiheesta muualta
Aamu

**Aamu** on vuorokaudenaika yön ja päivän välissä. Yleensä aamun katsotaan alkavan auringon noustessa, mutta laajimmin aamuna voidaan pitää aikaa keskiyön ja keskipäivän välillä. Maissa, joissa kello on 12-tuntinen, näitä tunteja merkitään *[[ante meridiem]]* (A.M.). *Aamulla* voidaan viitata myös alkuun tai syntymään. Silloin siihen liittyy usein toivo, kuten fraasissa *uusi aamu tuo uuden toivon*. Yleensä aamulla syödään aamiainen, arkisemmin *aamupala*.

## Aiheesta muualla
Monitori

**Monitori** voi tarkoittaa seuraavia:

* monitori, tietokonenäyttö tai muu näyttölaite tai mikä tahansa tarkkailu- tai valvontalaite
* monitorikaiutin, jolla seurataan äänitystä tai esitystä
* monitorialus, panssarilaiva
* Monitori, Turun kaupungin ja Kelan yhteinen palvelupiste.
Rubikon

**Rubikon** () on pieni antiikista kuuluisa joki Pohjois-Italiassa. Se virtaa Forlì-Cesenan maakunnassa Savignano sul Rubiconen kunnan läpi. Vuoteen 1933 sen nimi oli Fiumicinojoki. Silloin Italian diktaattorin Benito Mussolinin päätöksellä silloinen Fiumicino vahvistettiin antiikin Rubikoniksi. Samalla kunnan annettiin vaihtaa nimensä *Savignano di Romagnasta* Savignano sul Rubiconeksi. Tämä paikannus on säilynyt nykypäivään. Joen nimi voi viitata siihen liuenneeseen punaiseen maa-ainekseen (ital. *rubino*, rubiini).

## Antiikki
Rooman valtakunnan aikana joki oli rajana Gallia Cisalpina -provinssin ja itse Rooman välillä. Lain mukaan kenraalit eivät saaneet ylittää rajaa armeijan kanssa. Kun Julius Caesar ylitti joen vuonna 49 eaa., luultavasti 10. tammikuuta, hän rikkoi Rooman lakia ja aloitti sisällissodan. Suetoniuksen mukaan Caesar lausui ”*[[alea iacta est]]*” (’arpa on heitetty’) ennen kuin ylitti joen. Plutarkhos taas kertoo, että Caesar lausui tämän kreikaksi: ”*anerríphthō kýbos*” (, ”lentäköön noppa”) siteeraten näytelmäkirjailija Menandrosta.

## Lähteet
M. Scott Peck

**Morgan Scott Peck** (22. toukokuuta 1936 – 25. syyskuuta 2005) oli yhdysvaltalainen psykiatri, joka tuli kuuluisaksi self help -terapiakirjoistaan. Hän kuoli syyskuussa 2005 keuhkosyöpään 69-vuotiaana.

Hänen kuuluisin teoksensa oli *The Road Less Travelled*, joka julkaistiin vuonna 1978. Se merkitsi 1930-luvun lamakauden luoman kysynnän jälkeen itsehoitokirjallisuuden uutta alkua. Kirjaa ja sen jatko-osia myytiin Yhdysvalloissa viisi miljoonaa kappaletta. Kirja ylsi *[[The New York Times]]in* bestseller-listalle vuonna 1983 ja pysyi siellä 13 vuotta. 

Peckin näkemys on kognitiivista terapiaa: "Elämä on vaikeaa." Ongelmia ei pidä välttää vaan pyrkiä ratkaisemaan. Tämän hyväksymisen avuksi Peck suosittelee uskoa korkeampaan voimaan. Peck kääntyi kristinuskoon keski-ikäisenä. Kirjoissaan hän ei nimeä uskonsa kohdetta, josta syystä muun muassa Anonyymit alkoholistit -seurojen kävijöiden parissa, ainakin Yhdysvalloissa, kirja on ollut suosittu. 

## Kirjat
* *The Road Less Traveled: A New Psychology of Love, Traditional Values and Spiritual Growth* (Simon & Schuster, 1978)
* *People of the Lie: The Hope For Healing Human Evil* (Simon & Schuster, 1983)
* *What Return Can I Make? Dimensions of the Christian Experience* (Simon & Schuster, 1985)
* *The Different Drum: Community Making and Peace* (Simon & Schuster, 1987)
* *A Bed By the Window: A Novel of Mystery and Redemption* (Bantam, 1990)
* *The Friendly Snowflake: A Fable of Faith, Love and Family* (Turner Publishing, Inc., 1992)
* *A World Waiting To Be Born: Civility Rediscovered* (Bantam, 1993)
* *Meditations From the Road* (Simon & Schuster, 1993)
* *Further Along the Road Less Traveled* (Simon & Schuster, 1993)
* *In Search of Stones: A Pilgrimage of Faith, Reason and Discovery* (Hyperion 1995)
* *In Heaven As On Earth: A Vision of the Afterlife* (Hyperion, 1996)
* *The Road Less Traveled and Beyond: Spiritual Growth in an Age of Anxiety* (Simon & Schuster, 1997)
* *Denial of the Soul: Spiritual and Medical Perspectives in Euthanasia and Mortality* (Harmony Books , 1997)
* *Golf and the Spirit: Lessons for the Journey* (Harmony Books, 1999)
* *Glimpses of the Devil: A Psychiatrist's Personal Accounts of Possession, Exorcism, and Redemption* (Free Press, 2005)
Länsi-Virumaa

**Länsi-Virumaa** () on Viron maakunta Suomenlahden etelärannalla. Maakunnan keskus on Rakvere, joka oli myös hallintokeskus vuoden 2017 loppuun, jolloin lääninhallintoon rinnastettava, Viron hallituksen nimittäminen maaherrojen johtama valtiollinen aluehallinto lakkautettiin. 

Länsi-Virumaan asukasluku on noin 60&nbsp;000 ja pinta-ala 3&nbsp;700 neliökilometriä.

## Kaupungit ja kunnat

Vuoden 2017 kuntauudistuksen jälkeen Länsi-Virumaa koostuu kahdeksasta kunnasta, joista yksi on kaupunki. Ennen kuntauudistusta kuntia oli 15. Muutoksessa Itä-Virumaan Aseri siirrettiin osaksi Länsi-Virumaata.

Maakunnan kunnat ovat:

## Väestö
Vuoden 2011 väestönlaskennan mukaan silloisella Länsi-Virumaalla oli 59 842 asukasta, joista 51 975 (86,9 %) oli virolaisia, 5 794 (9,7 %) venäläisiä ja 2 027 (3,4 %) muita kansallisuuksia.

## Talous
Maakunnan teollisuudenaloja ovat elintarvike-, metalli- ja metsäteollisuus. Lisäksi maakunnassa työllistää kuljetusala ja logistiikka.

## Hallinto ja politiikka
Länsi-Virumaa muodostaa Viron riigikogun vaalien vaalipiirin numero 6, josta valitaan viisi kansanedustajaa Viron 101-jäseniseen parlamenttiin. 


Rakvere linnuse varemed vallikraaviga1.jpg| Rakveren linna on rakennettu 1300–1600-luvuilla.
Sagadi mõisa peahoone pargipoolne külg.jpg| Sagadin kartano 1700-luvun lopulta.
Malla mõisa peahoone 2012.jpg| Mallan kartano 1800-luvun lopulta.
Vihula mõisa tuuleveski.jpg| Vihulan kartanon tuulimylly.
Kunda sadam.jpg| Kundan satama.


## Lähteet

## Aiheesta muualla

*Lääne-Viru Omavalitsuste Liit
Ptolemaios XIII

**Ptolemaios XIII Theos Filopator** (62 eaa./61 eaa. – 13. tammikuuta? 47 eaa.) oli Egyptin faarao vuodesta 51 eaa. kuolemaansa asti. Hän oli Ptolemaios XII:n poika ja Ptolemaioksen hallitsijasuvun viimeisiä jäseniä. Hänestä tuli vanhemman siskonsa Kleopatra VII:n kanssahallitsija vuonna 51 eaa. Potheinos toimi hallitsijana Ptolemaioksen ollessa alaikäinen. Vuonna 48 eaa. Ptolemaios yritti syrjäyttää siskonsa. Kleopatra pakeni Aleksandriaan ja onnistui kokoamaan oman armeijansa, joka kannatti häntä. Tilannetta sekoitti myös se, että Ptolemaioksen ja Kleopatran sisko Arsinoe IV yritti samalla kaapata vallan. 

Samaan aikaan myös roomalainen poliitikko ja kenraali Pompeius saapui Egyptiin hakemaan turvapaikkaa Julius Caesarin joukoilta. Aluksi Ptolemaios ja Potheinos ottivat Pompeiuksen vastaan, mutta 29. syyskuuta 48 eaa. Potheinos murhautti Pompeiuksen. Potheinos uskoi pääsevänsä Caesarin suosioon, kun tämä saapuisi Egyptiin. Toisin kuitenkin kävi. Kun Caesarille esiteltiin vastustajansa irtileikattua päätä, hän purskahti itkuun. Caesar taas löysi Kleopatrassa uuden liittolaisen ja rakastajattaren. Caesar järjesti Potheinoksen teloituksen ja teki Kleopatrasta jälleen Egyptin hallitsijan veljensä kanssa. 

Ptolemaios ei kuitenkaan tyytynyt tähän, vaan liittoutui Arsinoen kanssa. Joulukuussa 48 eaa. roomalaiset ja Kleopatralle uskolliset joukot ottivat yhteen Ptolemaioksen ja Arsinoen joukkoja vastaan Aleksandrian sisällä. Pergamonista saapuvat roomalaisjoukot pakottivat Ptolemaioksen ja Arsinoen pakenemaan kaupungista. Ptolemaios hukkui 13. tammikuuta 47 eaa. ylittäessään Niiliä. Lähteiden mukaan hän joko yritti paeta tai oli matkalla neuvotteluihin.

## Lähteet
Mili

**Mili** on 92 saaresta koostuva atolli Tyynellämerellä. Se on osa Marshallinsaaria ja kuuluu Ratakin saariketjuun. Milin asukasluku oli 738 vuonna 2011.

## Maantiede
Mili sijaitsee Ratakin saariketjun eteläisessä päässä. Atollin suurimman kylän nimi on myös Mili. Atolli sijaitsee 25 kilometriä Majuron ja Arnon atolleilta kaakkoon. Milin maapinta-ala on 15,9 neliökilometriä, joten se on Marshallinsaarten toiseksi suurin atolli. Miliä ympäröivän laguunin pinta-ala on 760 neliökilometriä.

## Historia
Japani miehitti atollia vuosina 1914–1944. Vuonna 1983 atollille rakennettiin lentokenttä.

Eurooppalaisten saapuessa Milille ensimmäistä kertaa atollilla oli yli 500 asukasta.

## Lähteet
Wetzlar

**Wetzlar** on kaupunki Hessenin osavaltiossa Saksassa. Se on Lahn-Dillin piirikunnan pääkaupunki. Kesäkuussa 2021 kaupungissa asui 53&nbsp;035 asukasta. Wetzlarin pinta-ala on 75,6 neliökilometriä.

## Maantiede

Wetzlar sijaitsee Frankfurt am Mainista 50 kilometriä pohjoiseen. Kaupungin läpi virtaa Lahnjoki. Wetzlarin korkein kohta on Stoppelberg, jonka korkeus on 401 metriä.

Gießenin kaupunki sijaitsee 12 kilometrä Wetzlarista itään. Vuonna 1977 Wetzlar, Gießen ja 14 muuta kuntaa yhdistettiin Lahnin kaupungiksi. Järjestely purettiin 1979 ja kaupungit ovat taas erilliset.

### Etäisyydet lähikaupunkeihin
* Gießen 12 km
* Koblenz 70 km
* Limburg an der Lahn 40 km
* Siegen 50 km
* Dillenburg 30 km
* Marburg 30 km
* Frankfurt am Main 50 km

### Kaupunginosat
Wetzlar on jaettu kahdeksaan kaupunginosaan (*Stadtteile*):

* Blasbach
* Dutenhofen
* Garbenheim
* Hermannstein
* Münchholzhausen
* Nauborn
* Naunheim
* Steindorf

## Talous
Kaupungissa toimii useita tunnettuja optisen alan yrityksiä, kuten kameravalmistajat Leica ja Minox sekä kiikareita valmistavat Jena ja Zeiss.

## Koulutus
Wetzlarissa ei ole yliopistoa, mutta lähin yliopisto sijaitsee Gießenissä. Gießen-Friedbergin ammattikorkeakoululla on joitakin yksiköitä myös Wetzlarissa.

## Ystävyyskaupungit
*  Avignon, Ranska, vuodesta 1960
*  Colchester, Iso-Britannia, vuodesta 1969
*  Siena, Italia, vuodesta 1987
*  Ilmenau, Saksa, vuodesta 1990
*  Neukölln, Saksa, vuodesta 1959
*  Schladming, Itävalta, vuodesta 1974
*  Reith, Itävalta, vuodesta 1976
*  Písek, Tšekki, vuodesta 2008

Lähde:

## Lähteet

## Aiheesta muualla

* Kaupungin verkkosivut
Arno (atolli)

**Arno** on 103 saaresta muodostuva atolli Marshallinsaarilla Tyynellämerellä. Sen maapinta-ala on noin 13 neliökilometriä. Atollin ympäröivän suurimman laguunin pinta-ala on 339 neliökilometriä. Arnon asukasluku oli 1&nbsp;794 vuonna 2011.

## Lähteet
Panda

**Panda** tarkoittaa seuraavia:

* isopanda eli panda, pandakarhu, jättiläispanda (*Ailuropoda melanoleuca*), nisäkäs
* kultapanda eli pikkupanda, kissakarhu (*Ailurus fulgens*), nisäkäs
* *Panda*, kasvisuku, jossa on lajina *[[Panda oleosa]]*
* Panda, WWF:n logo ja varainhankintamerkki
* Fiat Panda, italialainen kaupunkiautomallisto
* SEAT Marbella, vanhalta nimeltään SEAT Panda, espanjalainen automalli
* Panda, Inhambane-maakuntaan kuuluva alue Mosambikissa
* ”Panda”, kappale suomalaisen Rasmus-yhtyeen levyllä *[[Playboys]]*
* ”Panda”, kappale tanskalaisen Mew-yhtyeen levyllä *[[A Triumph For Man]]*.
* Canal Panda, portugalilainen televisiokanava

## Panda-nimisiä yrityksiä
* Panda, suomalainen makeisia valmistava yritys
* Panda Security, espanjalainen virusten ja haittaohjelmien torjuntaan keskittynyt yritys
* Kung Food Panda, suomalainen kiinalaista ruokaa tarjoava ravintolaketju.

## Panda-nimisiä henkilöitä
* Andy Panda, oik. *Sosian Burnatsev* (s. 1995), venäläinen hip hop -artisti, Miyagi & Andy Panda -duon jäsen
* Max ”Panda” Biaggi (s. 1971), italialainen ratamoottoripyöräilijä ja jalkapalloilija
* Pasi ”Panda” Nikander (s. 1962), suomalainen muusikko
* Timo ”Panda” Askolin (s. 1951), suomalainen jalkapallovalmentaja
* Panda Bear, Noah Lennox, muusikko ja Animal Collectiven jäsen

* Kuvitteellisia henkilöitä:
** Panda, fiktiivinen pelihahmo Tekken-pelissä
** Panda, hahmo manga- ja anime-sarjassa *[[Hamtaro]]*.
** Anselmi Panda, Walter Lantzin piirroselokuvahahmo
** Victor "Panda" Pandaloni, ranskalaisen Komisario Panda-dekkarisarjan päähenkilö
Heron

**Heron** (, ) voi viitata seuraaviin henkilöihin:

* Heron Aleksandrialainen (n. 10–70 jaa.), matemaatikko ja keksijä
* Heron Ateenalainen, puhuja
* Heron Efesoslainen, grammaatikko
* Heron (400-luku jaa.), matemaatikko ja filosofi, Prokloksen opettaja
* Heron nuorempi (600-luku jaa.), matemaatikko
* Heron, bysanttilainen maantieteestä kirjoittanut
Kili (saari)

**Kili** on saari Marshallinsaarilla Tyynessämeressä. Sen pinta-ala on vajaa yksi neliökilometri. Kili sijaitsee Ralikin saariketjussa. Kili oli asumaton 2. marraskuuta 1948 asti. Vuonna 1948 Yhdysvaltain hallitus siirsi Bikinin atollin asukkaat Kilille ydinkokeiden takia. Myöhemmin osa asukkaista palasi Bikinille, mutta he tulivat takaisin Kilille korkean radioaktiivisuuden takia. Vuonna 2011 Kilin asukasluku oli 548. Kilillä ei ole laguunia. Tärkein vientituote on kopra.

## Lähteet
Ujelang

**Ujelang** on asumaton atolli Marshallinsaarilla Tyynellämerellä.

Ujelang on matala, koralliriutan ympäröimä, Ralikin saariketjussa sijaitseva 30 saaren saariryhmä, joka muodostaa laguunin, ja se on osa Marshallinsaarten hallintoaluetta.

Alueella on trooppinen ilmasto, ja lämpötilat vaihtelevat 26–28 °C:n välillä. Sateet ja ukkoset ovat yleisiä.

## Historia
Ujelangin ensimmäinen eurooppalainen vierailija oli Álvaro de Saavedra vuonna 1529. Häntä seurasivat useat espanjalaiset tutkimusmatkailijat noin sadan vuoden ajan. Vuonna 1884 Saksan keisarikunta liitti atollin, muiden Marshallinsaarten mukana, alueeseensa ja perusti atollin pääsaarelle kopran tuotantoon keskittyviä plantaaseja. Ensimmäisen maailmansodan jälkeen alue siirtyi Japanin hallintaan. Vuoteen 1935 mennessä atollilla asui 40 asukasta.

Toisen maailmansodan jälkeen saari siirtyi Yhdysvaltojen hallintaan osana Tyynenmeren saariston huoltohallintoaluetta, kunnes Marshallinsaaret itsenäistyivät vuonna 1986. Vuonna 1947 Ujelangista tuli Enewetakin atollin asukkaiden sijoituspaikka, koska Enewetakilla suoritettiin ydinkokeita vuosina 1948–1958. Vuoteen 1973 mennessä väkiluku oli kasvanut 342:een, vaikka alue kärsi kuivuudesta ja nälänhädistä.

Enewetakin asukkaat palasivat takaisin kotisaarelleen vuonna 1980. Vuoteen 1989 mennessä Ujelang-atolli julistettiin asumattomaksi, ja nykyään sitä käytetään satunnaisesti ruoan keräämiseen Enewetakin neuvoston alaisuudessa.

## Lähteet
Moderatos

**Moderatos Gadeslainen** (ensimmäinen vuosisata) oli antiikin kreikkalainen uuspythagoralainen filosofi. Hän oli Apollonios Tyanalaisen aikalainen. Hän kirjoitti laajan teoksen pythagoralaisten opetuksista, ja pyrki osoittamaan, etteivät Pythagoraan seuraajat olleet lisänneet mitään hänen opetuksiinsa, vaan että he olivat ainoastaan lainanneet ja muuttaneet niitä.

Jotkut ovat pitäneet Moderatosta Aleksandrialaisen koulukunnan edelläkävijänä. Eduard Zeller on kuitenkin osoittanut, ettei tälle ole perusteita. Moderatos on näin melko merkityksetön joskin mielenkiintoinen muuten jo 400-luvulla lähes kadonneen ajattelun edustaja.

Johannes Stobaios on säilyttänyt teoksessaan *Eklogai* katkelmia Moderatoksen kirjoituksista.

## Lähteet
Nintendo-lehti

**Nintendo-lehti** oli Suomen virallinen Nintendo-pelejä käsittelevä lehti, jota julkaistiin vuosina 1990–1994. Lehden julkaisijana toimi Semic. Numeroita ilmestyi 41 (mukaan lukien näytenumero). Loppuvaiheessaan lehti yhdistyi *[[Super Power]]* -lehden kanssa.

Lehti oli paikallinen versio pohjoismaisesta *Nintendo-magasinet*-lehdestä, ja sen sisältö oli suurelta osin eri maiden toimitusten yhteistuotosta (joskin suuri osa Suomen lehden sisällöstä tuli muun muassa Ruotsista).

## Lehden sisältö

Muiden kerholehtien tapaan *Nintendo-lehden* sisältöön kuului peli- ja laite-esittelyjä, lukijakilpailuja, ennätystuloksia peleistä sekä lukijoiden kysymyksiä ja vinkkejä. Lisäksi lehdessä julkaistiin lukijoiden kirjeenvaihtoilmoituksia, Nintendo-aiheisia sarjakuvia ja läpipeluuohjeita. Lehden journalistinen sisältö oli pääosin käännöstyötä. Välillä lehden välissä julkaistiin kerholiitettä *Power Player*.

Lehdessä listattiin paitsi myydyimmät Nintendo-pelit, myös vuokratuimmat.

Muihin artikkeleihin kuului muun muassa katsauksia pelikoneiden teknologiaan, pelintekijöiden haastatteluja ja pitkä Marioon keskittynyt artikkelisarja *Mario Mania!*.

Suurin osa lehden sisällöstä oli sarjakuvia. Nämä sarjakuvat olivat tyypillisesti yhdysvaltalaisista *Nintendo Comics System*- ja *[[Nintendo Power]]* -lehdistä. *[[Super Mario Bros.]]*- ja *[[The Legend of Zelda]]* -sarjakuvat olivat *Nintendo Comics System* -lehdistä, kuten myös Game Boy -sarjakuvat (Comics System), jossa reaalimaailmaan päässeet *[[Super Mario Land]]* -pelin viholliset eli minionit aiheuttavat tuhoa Marion ollessa jälleen kerran sankarina. *[[Super Mario World]]*- ja *[[The Legend of Zelda: A Link to the Past]]* -mangat oli alun perin julkaistu *Nintendo Powerissa*. Lisäksi lehdessä oli ''Kapteeni N'' -sarjakuva.

## Historia
Nintendo-klubin jäsenet olivat saaneet näytenumeron *Nintendo-lehdestä* ennen ensimmäistä varsinaista lehtipisteissä ilmestynyttä numeroa 1/1990.

## Lähteet

## Aiheesta muualla
* Nintendo-lehdet skannattuna NES-Retromaailmassa
Sherman

**Sherman** voi tarkoittaa seuraavia:

* Sherman, yhdysvaltalainen kilpa-autojen valmistaja
* M4 Sherman, yhdysvaltalainen panssarivaunu
* Sherman Firefly, brittiläinen panssarivaunu
* Kenraali Sherman (General Sherman), tilavuudeltaan maailman suurimmaksi puuksi arveltu mammuttipetäjä Sequoian kansallispuistossa Yhdysvalloissa
* Sherman Antitrust Act, Yhdysvalloissa voimassa oleva kilpailulaki

## Sukunimi
* Allan Sherman (1924–1973), yhdysvaltalainen huumorimusiikin tekijä
* Allie Sherman (1923–2015), yhdysvaltalainen amerikkalaisen jalkapallon pelaaja ja valmentaja
* Bernard (Barry) Sherman (1942–2017), lääkeyhtiö Apotexin perustaja
* Ben Sherman (1925–1987), brittiläinen muotisuunnittelija
* Bobby Sherman (1943–2025), yhdysvaltalainen näyttelijä, laulaja ja lauluntekijä
* Cindy Sherman (s. 1954), yhdysvaltalainen nykytaiteilija
* Dina Sherman, yhdysvaltalainen ääninäyttelijä
* Forrest Sherman (1896–1951), yhdysvaltalainen amiraali
* Jack Sherman (1956–2020), yhdysvaltalainen kitaristi
* James S. Sherman (1855–1912), Yhdysvaltain varapresidentti 1908–1912
* John Sherman (1823–1900), yhdysvaltalainen poliitikko ja ulkoministeri
* Jory Sherman (1932–2014), yhdysvaltalainen kirjailija
* Lowell Sherman (1885–1934), yhdysvaltalainen näyttelijä ja elokuvaohjaaja
* Norman Sherman (1924–2015), yhdysvaltalais-kanadalainen fagotisti, säveltäjä ja opettaja
* Richard Sherman (s. 1988), yhdysvaltalainen amerikkalaisen jalkapallon pelaaja
* Shermanin veljekset:
** Richard M. Sherman (1928–2024), yhdysvaltalainen lauluntekijä
** Robert B. Sherman (1925–2012), yhdysvaltalainen säveltäjä
* Roger Sherman (1721–1793), yhdysvaltalainen poliitikko
* Vincent Sherman (1906–2006), yhdysvaltalainen elokuvaohjaaja
* William Tecumseh Sherman (1820–1891), yhdysvaltalainen kenraali

## Kuvitteellisia henkilöitä
* Sherman, elokuvassa Herra Peabody & Sherman
Ailuk

**Ailuk** on atolli Marshallinsaarilla, Tyynellä valtamerellä. Se sijaitsee Ratakin saariketjussa noin 72 kilometriä Wotjen atollista pohjoiseen. 

Ailuk koostuu noin 57 saaresta. Niiden maapinta-ala yhteensä on 5,4 neliökilometriä. Atollin suurimmat saaret ovat Ajelep, Aliej, Ailuk, Alkilwe, Barorkan, Biken, Enejabrok, Enejelar, Kapen ja Marib. 

Ailukilla on laguuni, jonka pinta-ala on 177 neliökilometriä. Atollin saarilla oli yhteensä 339 asukasta vuonna 2011.

## Lähteet

## Aiheesta muualla
Ailinginae

**Ailinginae** on 25 saaresta koostuva atolli Marshallinsaarilla Tyynellämerellä. Se sijaitsee Ralikin saariketjun pohjoispäässä, noin kaksikymmentä kilometriä Rongelapin atollista lounaaseen. Ailinginaen maapinta-ala on 2,8 neliökilometriä, ja sen laguunin pinta-ala on 106,0 neliökilometriä.

## Lähteet
Aur

**Aur** on atolli Marshallinsaarilla Tyynellämerellä. Siihen kuuluu 42 saarta, joista suurimmat ovat Tabal, Aur ja Bigen. Kaikkien saarten maapinta-ala yhteensä on 5,6 neliökilometriä. Aurin saariketju ympäröi laguunia, jonka pinta-ala on noin 240 neliökilometriä. 

Aur sijaitsee Ratakin saariketjussa Maloelapin atollista etelään. Saarilla oli 499 asukasta vuonna 2011.

## Lähteet

## Aiheesta muualla
* Marshalls Digital Micronesia - Aur Atoll (Marshall Islands) Charles Sturt University
Seksialan Liitto SALLI

**Seksialan Liitto SALLI ry** oli Suomen seksityöläisten etujärjestö, joka pyrki vähentämään seksialan ongelmia, jakamaan tietoa muun muassa seksitaudeista sekä antamaan vertaistukea seksityöläisille. Yhdistyksen virallisilla verkkosivuilla painotettiin seksialan ihmisoikeustilanteen edistämistä ja verrattiin yhdistystä ennemmin ihmisoikeusjärjestöön kuin ammattiliittoon. 

Yhdistys perustettiin marraskuussa 2002 alan edustajien omasta aloitteesta. Yhdistys suhtautui edustamaansa seksipalveluja myyvään ihmisjoukkoon nimenomaan seksialan työntekijöinä, seksityöläisinä. SALLI merkittiin yhdistysrekisteriin 5. tammikuuta 2006. SALLIn kokouksessa 8. joulukuuta 2010 yhdistys päätettiin purkaa, koska enää ei löytynyt aktiivisia ihmisiä yhdistyksen hallitukseen. Yhdistyksen jäljellä olleet varat lahjoitettiin Pro-tukipisteelle. 

Yhdistyksen rekisteröinti kesti patentti- ja rekisterihallituksessa yli kolme vuotta lukuisten lausuntopyyntöjen johdosta. Kolmannen vuoden tullessa täyteen vuonna 2005 kansanedustaja Oras Tynkkynen jätti hallitukselle kirjallisen kysymyksen siitä, täyttyykö Suomessa yhdistymisvapaus seksityöntekijöiden kohdalla. Vuonna 2006 liiton puheenjohtaja Johanna Sirkiä erosi puheenjohtajan paikalta seksin ostamisen kriminalisoimiseksi tehdyn lakiesityksen myötä. Hänestä lakiesitys leimasi ja häpäisi seksityöntekijöiden asiakkaita.

## Lähteet
* 
* Seksialan Liitto SALLI ry Facebookissa
### Viitteet
Bikar

**Bikar** on atolli Marshallinsaarilla, Tyynellä valtamerellä. Se sijaitsee Ratakin saariketjussa ja on Marshallinsaarten toiseksi pohjoisin atolli. Bikar koostuu kuudesta saaresta. 

Bikarin saarten maapinta-ala on yhteensä alle puoli neliökilometriä, joten Bikar on Marshallinsaarten pienin atolli. Bikarilla on laguuni, jonka pinta-ala on 37,4 neliökilometriä.

Bikar on sijainniltaan yksi Marshallinsaarten syrjäisimmistä atolleista. Sen lähin naapuriatolli on Utrik, joka sijaitsee siitä noin 85 kilometrin päässä. Atollilla ei ole ihmisasutusta.

## Lähteet

## Aiheesta muualla
Ebon

**Ebon** on atolli Marshallinsaarilla Tyynellämerellä. Se sijaitsee Ralikin saariketjussa ja noin 150 kilometriä Jaluitin atollista etelään. Ebon koostuu 22 saaresta, ja sen pinta-ala on 5,75 neliökilometriä. Atollin asukasluku oli 706 vuonna 2011.

## Lähteet

## Aiheesta muualla
Uusstoalaisuus

**Uusstoalaisuus** oli myöhemmän renessanssin ajan filosofinen liike, joka pyrki herättämään antiikin ajan stoalaisen filosofian muodossa, jonka kristillinen yleisö voisi hyväksyä. Tämä edellytti joidenkin stoalaisuuden oppien hylkäämistä tai muuttamista. Näihin kuuluivat ennen kaikkea fysiikkaan liittyvät ajatukset materialismista ja determinismistä.

Uusstoalaisuuden keskeisin teos oli liikkeen alullepanijan Justus Lipsiuksen *De Constantia* (”Muuttumattomuudesta”) vuodelta 1584. Lipsiuksen jälkeen merkittävin uusstoalainen oli Guillaume Du Vair.

## Uusstoalaisia filosofeja
* Michel de Montaigne (1533–1592)
* Pierre Charron (1541–1603)
* Justus Lipsius (1547–1606)
* Guillaume Du Vair (1556–1621)
* Francisco de Quevedo (1580–1645)

## Lähteet
* 

### Viitteet

## Aiheesta muualla
*
Mäkkylän rautatieasema

**Mäkkylän rautatieasema** (, ) on seisake Espoon Leppävaarassa. Se sijaitsee Pitäjänmäen ja Leppävaaran asemien välissä rataosalla , aivan Helsingin ja Espoon rajalla. Helsingin päärautatieasemalta Mäkkylään on matkaa noin yhdeksän kilometriä.

Mäkkylässä pysähtyvät A- ja L-junat. Kirkkonummen suuntaan liikennöidään pääsääntöisesti raiteelta 4 ja Helsinkiin raiteelta 3. Kahta muuta raidetta käyttävät aseman ohittavat kauko- ja lähijunat. Kehäradan vuoksi liikenne kaupunkiradan raiteilla muutettiin 27. lokakuuta 2013 oikeanpuoleisesta vasemmanpuoleiseksi.

## Historia
Mäkkylän seisake avattiin 15. kesäkuuta 1940. Helsinki–Leppävaara-kaupunkiradan rakentamisen yhteydessä Mäkkylä sai uuden asemalaiturin, alikulkuväylän sekä rakennettiin uusi raidepari.

Mäkkylän seisakkeelta matkaavat saivat aiemmin matkustaa kaupungin sisäisellä lipulla kumpaan suuntaan tahansa: Helsinkiin menevät Helsingin sisäisellä lipulla ja vastaavasti Espooseen menevät Espoon sisäisellä lipulla. Tämä muuttui vuonna 2005, kun YTV päätti lopettaa kuntien rajapysäkeillä sovelletun kaksoistariffiin. Tämän vuoksi seisake kuului tuon jälkeen pelkästään Espoon alueeseen, ja Helsinkiin matkaavat joutuivat ostamaan seutulipun. HSL:n lippu-uudistuksen jälkeen vuonna 2019 tästä luovuttiin, kun Mäkkylän seisake sijoittui B-vyöhykkeelle.

## Asemalla pysähtyvät junat
*  (Helsinki–Leppävaara)
*  (Helsinki–Kirkkonummi)

## Lähteet

## Aiheesta muualla

*HSL: Mäkkylän asemakartta (PDF)
Optimaatit

**Optimaatit** (lat. *optimates,* "parhaat") oli Rooman tasavallan aikainen ylimyspuolue. He pyrkivät rajoittamaan kansankokousten valtaa ja vahvistamaan harvainvaltaista senaattia. Kansankokouksiin turvannutta ryhmittymää puolestaan kutsutaan populaareiksi. 

Optimaatit ei ollut poliittinen puolue nykymerkityksessä, vaan hajanaisempi ryhmittymä. Kuuluisia optimaateiksi luettuja poliitikkoja olivat esimerkiksi Cicero, Sulla, Cato vanhempi, Titus Annius Milo ja Marcus Junius Brutus. Pompeius oli useimmiten optimaattien puolella, vaikka asettuikin heitä vastaan ensimmäisen triumviraatin aikana.

## Lähteet

* 

### Viitteet
Populaarit

**Populaarit** (, "kansanmiehet") olivat Rooman tasavallan aikainen poliittinen ryhmittymä, joka haki kannatuksensa kansankokouksilta. Sen jäsenet olivat aristokraatteja, mutta pyrkivät ajamaan tavallista rahvasta miellyttävää politiikkaa kannatuksensa vahvistamiseksi. Populaarit ei ollut puolue sanan nykymerkityksessä vaan hajanaisempi ryhmittymä. Populaarit on alkuaan pilkallinen nimitys, jolla ryhmittymää vastustaneet optimaatit sitä kutsuivat.

Tunnettuja populaareja olivat Julius Caesar, Gracchuksen veljekset, Marius ja Publius Clodius Pulcher.

## Lähteet

* 

### Viitteet
Gunners

**Gunners** voi tarkoittaa seuraavia asioita:

*Arsenal FC eli *The Gunners*, lontoolainen jalkapalloseura
*Tampereen Gunners, tamperelainen salibandyseura
Saana

**Saana** tarkoittaa seuraavia asioita:
* Saana, naisen nimi
* Saana, tunturi Kilpisjärvellä
* Saana, laulaja Sari Matalan taiteilijanimi
* Saana, saunakompleksi ja matkailukeskus Kuopion Haapaniemen kaupunginosassa.
Antton

**Antton** (joskus myös **Anttoni**) on suomalainen miehen etunimi. Antton on suomalainen muunnos latinalaista alkuperää olevasta **Anton**-nimestä. 

Tammikuuhun 2026 mennessä nimi Antton on annettu noin 2&nbsp;930 ja Anttoni noin 21&nbsp;300 henkilölle.

## Tunnettuja Antton- ja Anttoni-nimisiä

* Anttoni Honka (s. 2000), suomalainen jääkiekkoilija 
* Anttoni Jakobsson (s. 1998), suomalainen pesäpalloilija 
* Antton Laine (s. 1972), suomalainen tanssija ja koreografi
* Antton Mönkäre (s. 1996), suomalainen jääkiekkoilija
* Antton Peltomäki (s. 2002), suomalainen pesäpalloilija
* Antton Rönnholm (s. 1980), SDP:n ent, puoluesihteeri
* Anttoni Takala (1896–1947), suomalainen päätoimittaja
* Anttoni Tapio (s. 1992), suomalainen koripalloilija
* Anttoni Vertanen (1884–1956), suomalainen Maalaisliiton kansanedustaja ja kunnallisneuvos

## Kuvitteellisia Antton- ja Anttoni-nimisiä

* Anttoni Nieminen (ruots. Anton Svensson), Vaahteramäen Eemelin isä

## Lähteet
Erikub

**Erikub** on atolli Marshallinsaarilla Tyynellämerellä. Se sijaitsee Ratakin saariketjun keskiosassa. Erikub koostuu 14 saaresta, joiden maapinta-ala on yhteensä runsaat puolitoista neliökilometriä. Erikubilla on laguuni, jonka pinta-ala on noin 230 neliökilometriä. Atollilla ei ole ihmisasutusta.

## Lähteet

## Aiheesta muualla
Jabat

**Jabat** on saari Marshallinsaarilla Tyynellämerellä. Se sijaitsee Ralikin saariketjussa ja Ailinglaplapin atollista koilliseen. Saaren pinta-ala on noin 0,6 neliökilometriä ja asukasluku oli 84 vuonna 2011.

## Lähteet
Jaluit

**Jaluit** on 91 saaresta koostuva atolli Tyynellä valtamerellä. Se on yksi Marshallinsaarten lainsäädännöllisistä alueista ja sijaitsee Ralikin saariketjussa. Jaluitin maapinta-ala on 11 neliökilometriä. Atollin kokonaispinta-ala on 11,3 neliökilometriä. Jaluitilla on laguuni, jonka pinta-ala on noin 690 neliökilometriä. Atollin asukasluku oli 1&nbsp;788 vuonna 2011.

## Lähteet

## Aiheesta muualla
Jemo

**Jemo** on saari Marshallinsaarilla Tyynellämerellä. Sen pinta-ala on 0,16 neliökilometriä. Saarella ei ole laguunia, eikä siellä ole ihmisasutusta. Se sijaitsee Ratakin saariketjussa.

## Lähteet
Hotelli Ruanda

**Hotelli Ruanda** on vuonna 2004 ensi-iltansa saanut Terry Georgen ohjaama draamaelokuva. Se sijoittuu Ruandaan kansanmurhan aikaan vuonna 1994. Elokuva on Lions Gate Films ja United Artists -elokuva­yhtiöiden ensimmäinen yhteinen hanke. Tosi­tapahtumiin perustuva elokuva kertoo kigalilaisesta hotellin­johtaja Paul Rusesabaginasta (Don Cheadle), joka pelastaa 1&nbsp;268 ihmisen hengen ottamalla heidät hotelliinsa. Se oli ehdolla kolmeen Oscar-palkintoon: paras miespääosa (Don Cheadle), paras naissivuosa (Sophie Okonedo) ja paras alku­pe­räis­kä­si­kir­joi­tus.

American Film Institute valitsi elokuvan vuonna 2006 listalleen sadasta kaikkien aikojen innostavimmasta yhdysvaltalaiselokuvasta.

## Juoni

Ruandassa alkoi vuonna 1994 kansanmurha jossa äärihutut alkoivat tappamaan tutseja ja maltillisia hutuja. Ulkoisesti hutuja ja tutseja ei pysty erottamaan, vaan jako perustuu belgialaisten siirtomaaisäntien luomaan jakoon. Elokuva kertoo Kigalilaisesta hotellinjohtaja Paul Rusesabaginasta (Don Cheadle) joka itse oli hutu, mutta hänen vaimonsa oli tutsi. Hän oli kuullut huhuja kansanmurhan suunnittelusta, mutta ei uskonut sitä mahdolliseksi. Vasta kun hänen lankonsa katosi vaimoineen, ja hotelliin alkaa saapumaan sekä hutu- että tutsipakolaisia, hän joutuu myöntämään tosiasiat. Pakolaisia saapui kaiken kaikkiaan 1&nbsp;268, ja hän pelasti heidän henkensä laskemalla heidät hotelliin turvaan. Rusesabagina teki kaiken voitavansa pitääkseen hutujen ääriryhmät poissa hotellista, lahjoi, tarjosi armeijan päälliköille alkoholia ja osti ihmisiä vapaaksi rahalla. Lopulta tilanne muuttui niin pahaksi että hotellissa olevat ihmiset aloittavat puhelinoperaation säilyäkseen hengissä. He soittivat kaikille tuntemilleen ihmisille ja kertoivat että huomenna he kuolevat. Hotellin omistava belgialainen lentoyhtiö Sabena sai järjestettyä sille hetken suojelua. 

## Näyttelijät

Lähde: 

## Lähteet

## Aiheesta muualla
* 
* 
*
Lae (atolli)

**Lae** on atolli Marshallinsaarilla Tyynellämerellä. Se sijaitsee Ralikin saariketjussa, Ujaesta kaakkoon ja Kwajaleinistä länteen. Atolli koostuu kahdestakymmenestä saaresta, joista suurimmat ovat Lae, Ribon, Lejab ja Enerein. Kaikkien saarten pinta-ala yhteensä on noin puolitoista neliökilometriä. Atollilla on laguuni, jonka pinta-ala on 17,7 neliökilometriä. Laessa oli 347 asukasta vuonna 2011.

## Lähteet
Sergiu Celibidache

**Sergiu Celibidache** [serdžu tšelibida´ke] (11. heinäkuuta  (J: 28. kesäkuuta) 1912 Roman, Romania – 14. elokuuta 1996 La Neuville-sur-Essonne, Ranska) oli romanialainen kapellimestari. Opiskeltuaan Berliinissä hänestä tuli Berliinin filharmonikkojen pääkapellimestari vuosiksi 1946–1951. Hän oli Ruotsin radion sinfoniaorkesterin vieraileva kapellimestari 1963–1971 ja johti lisäksi radio-orkestereita muun muassa Stuttgartissa ja Pariisissa. Vuodesta 1979 aina kuolemaansa asti hän toimi Münchenin filharmonisen orkesterin pääkapellimestarina. Lisäksi hän oli opettajana Curtis-instituutissa Philadelphiassa Yhdysvalloissa vuodesta 1984 lähtien.

Celibidache oli orkesteriensa ankara ja tinkimätön harjoittaja. Hänen tyylilleen on ominaista tempojen hitaus ja yksityiskohtien huolellinen esilletuonti. Hän ei suostunut levyttämään esityksiä vuosikymmeniin, vaan suosi tunnelmaltaan välittömämpiä yleisökonsertteja. Merkittävin levytyssarja on Münchenin filharmonikoiden kanssa nauhoitetut esitykset Ludwig van Beethovenin, Johannes Brahmsin, Anton Brucknerin, Robert Schumannin, Johann Sebastian Bachin ja Gabriel Faurén teoksista. Lisäksi on julkaistu muun muassa Lontoon sinfoniaorkesterin kanssa tehtyjä konserttiäänityksiä.

Celibidachea arvosteltiin siitä, että hän vastusti naisten nousevaa osuutta orkestereissa. Hänet tuomittiin myös maksamaan eräälle naispasunististille korvauksia syrjinnästä.

## Lähteet
Mejit

**Mejit** (omakielinen nimi: *Mãjej*) on saari Marshallinsaarilla Tyynellämerellä. Se sijaitsee Ratakin saariketjussa mutta muista sen saarista syrjässä. Sen lähimmät naapuriatollit ovat Ailuk ja Wotje. 

Mejitin pinta-ala on 1,86 neliökilometriä ja asukasluku oli 348 vuonna 2011. Useimmat saaren asukkaat ovat kaksikielisiä ja puhuvat sekä marshallin kieltä että englantia.
 

## Lähteet
Megavisa

**Megavisa** oli suomalainen Kolmoskanavalla ja myöhemmin MTV3:lla vuosina 1991–1995 esitetty Jukka-Pekka Palon ja Marika Saukkosen juontama tietokilpailu. 

Megavisaa esitettiin Kolmoskanavan aikoihin maanantaisin, keskiviikkoisin ja perjantaisin. Vuonna 1993 MTV3-kanavan aloittaessa Megavisan lähetyspäivät olivat maanantai, tiistai ja keskiviikko vuoden 1994 loppuun saakka. Vuonna 1995 lähetyspäivät siirtyivät torstaihin ja perjantaihin, kun alkuvuodesta 1995 saman tuotantoyhtiön tekemä visailuohjelma *[[Noppapotti]]* tuli MTV3:n ohjelmistoon. Megavisan viimeinen ohjelma esitettiin toukokuussa 1995. Ohjelmaa kuvattiin Viking Linen aluksilla, ensin *[[M/S Isabelle|M/S Isabellalla]]* ja myöhemmin *[[M/S Cinderella]]lla*.

Ohjelmaformaatin esikuvia olivat BBC:n *Bob’s Full House* ja yhdysvaltalainen *Trump Card*. Kilpailun erikoisuus aikoinaan oli bingon tapainen kotipeli, jossa ruudukon täyteen saatuaan saattoi soittaa ohjelman toimitukseen. Nopein voitti palkinnon.

Kirjalito julkaisi ohjelmasta oheistuotteena Megavisa-nimisen lautapelin. 

## Parodia
* Lapinlahden Linnut -yhtyeen jäsenien vuonna 1992 valmistuneessa sketsiviihdesarjassa ''Kuudesti laukeava'' esitetään Megavisaa parodioiva sketsi.

## Lähteet
Nadikdik

**Nadikdik** eli **Knox** on atolli Marshallinsaarilla Tyynellämerellä. Se koostuu 18 saaresta ja sijaitsee Ratakin saariketjussa. Nadikdikin maapinta-ala on 0,98 neliökilometriä, ja sen laguunin pinta-ala on 3,42 neliökilometriä. Atollilla ei ole ihmisasutusta.

## Lähteet
Suur-Oulu

**Suur-Oululla** tarkoitetaan suurkuntamallin pohjalta kuntaliitoksin mahdollisesti luotavaa suurkuntaa, joka muodostuisi Oulun kaupungista sekä Oulun työssäkäyntialueeseen kuuluvista ympäryskunnista. Suur-Oulun muodostamista ehdotti silloinen Oulun kaupunginjohtaja Kari Nenonen sanomalehti Kalevan haastattelussa 2. lokakuuta 2005. Suur-Oulun muodostaminen jakaa mielipiteitä puolesta ja vastaan. Nykyisin suur-Oulu muodostuu itse Oulun kaupungin lisäksi entisistä Haukiputaan, Oulunsalon, Yli-Iin, Ylikiimingin ja Kiimingin kunnista.
## Valtuustokausi 2005–2008

Ylikiiminki jätti aloitteen kuntaliitoksesta syyskuussa 2005, joka sitten johti Ylikiimingin ja Oulun yhdistymispäätökseen. Ylikiiminki liittyi Ouluun vuoden 2009 alussa. 
 
Haukipudas ja Yli-Ii aloittivat vuonna 2007 kuntaliitosselvitykset Oulun kanssa. 

Kiiminki päätti selvitystyön tekemisestä kuntaliitoksesta Oulun kaupungin kanssa, mutta Oulun kaupunki ei lähtenyt selvitystyöhön valtuustokauden aikana. Myöhemmin Kiimingin kuntaliitosselvitys päätöstä muutettiin siten, että kuntaliitosselvitykseen voisi liittyä muita Oulun seudun kuntia.

## Valtuustokausi 2009–2012
Ylikiiminki liittyi Ouluun vuodenvaihteessa 2009. Valtuustokauden alussa kuntaliitosselvitykset Yli-Iin ja Haukiputaan osalta valmistuivat. Yli-Ii päätti liittyä Ouluun mutta pari päivää myöhemmin kokoontunut Haukiputaan kunnanvaltuusto hylkäsi täpärästi kuntaliitoksen Oulun kanssa. Samassa kokouksessa Haukiputaan valtuustoon jätettiin aloite monikuntaliitosselvitykseen liittymisestä joka sitten hyväksyttiin myös täpärästi enemmistöpäätöksellä pari kuukautta myöhemmin. Monikuntaliitokseen liittyivät myöhemmin Oulunsalo ja Muhos. Myös Kempeleen, Iin ja Limingan valtuustoihin jätettiin aloitteet monikuntaliitosselvitykseen liittymisestä mutta nämä eivät saaneet tarpeeksi kannatusta. Monikuntaliitosselvitykseen on sitoutunut Oulun lisäksi seuraavat kunnat: Haukipudas, Kiiminki, Oulunsalo, Muhos sekä Yli-Ii.  Valtiovarainministeriö nimesi toukokuussa 2009 monikuntaliitosselvittäjäksi filosofian tohtori Arto Kosken. Selvittelijän toimikausi alkaa 1.8.2009 ja loppuu 18.2.2010.
Monikuntaliitosselvitykseen osallistuneiden kuntien valtuustot kokoontuivat 26. huhtikuuta 2010 tekemään päätökset monikuntaliitokseen osallistumisesta. Haukipudas, Kiiminki, Oulu, Oulunsalo ja Yli-Ii päättivät osallistua liitokseen mutta Muhoksen kunnanvaltuusto päätti jäädä pois monikuntaliitoksesta. Oulun kaupunki sekä Haukiputaan, Kiimingin, Oulunsalon ja Yli-Iin kunnat yhdistyivät vuoden 2013 alussa uudeksi Oulun kaupungiksi. Kuntien valtuustot päättivät asiasta kokouksissaan 28. kesäkuuta 2010.

## Katso myös
*Oulun alueliitokset

## Lähteet

## Aiheesta muualla
* Kaleva.plus – pääkirjoitus 15. syyskuuta 2005: Suur-Oulu tavoitteeksi 
* Oulun kaupunki – kuntajakoselvitys 
* Oulun seudulle 180&nbsp;000 asukkaan suurkunta
Namorik

**Namorik** on kahdesta saaresta koostuva atolli Marshallinsaarilla Tyynellämerellä. Se sijaitsee Ralikin saariketjussa ja on yksi Marshallinsaarten lainsäädännöllisistä alueista. Atollilla oli 508 asukasta vuonna 2011. Atolli tunnetaan myös nimillä "Namdrik" ja "Namrik". 

## Lähteet
Kolmosvisa

**Kolmosvisa** oli suomalainen Kolmoskanavalla ja myöhemmin MTV3-kanavalla vuosina 1987–1994 lähetetty visailuohjelma. Ohjelmaa juonsivat Reijo Salminen ja Jyrki Otila, jotka myös laativat ohjelmassa esitetyt kysymykset. Sama kaksikko oli aiemmin mukana muun muassa Yle TV2-kanavan visailuohjelman *[[Thilia Thalia]]* suunnittelussa.

Ohjelman idea oli "kuka tietää nopeimmin" -tyylinen. Kilpailijoita oli yleensä kolme, ja heille esitettiin kysymyksiä eri aihealueista. Ohjelmaa nauhoitettiin aluksi studiossa, ja myöhemmin elävän yleisön edessä ympäri Suomea. Viimeisinä vuosina ohjelmaa kuvattiin välillä myös siipirataslaivalla. Kilpailun alussa jokaisella kilpailijalla oli kolme pistettä.

Kolmosvisan jälkeen Otila ja Salminen tekivät vuosina 1995–1996 MTV3-kanavalla esitettyä *[[Tietopörssi]]*-visailuohjelmaa, joka oli toteutettu samalla periaatteella kuin Kolmosvisa.

## Lähteet
Likiep

**Likiep** on 65 saaresta koostuva atolli Marshallinsaarilla, Tyynellämerellä. Se sijaitsee Ratakin saariketjussa ja on yksi Marshallinsaarten lainsäädännöllisistä alueista. Atollin saarten asukasluku oli yhteensä 401 vuonna 2011.

## Lähteet
Lib

**Lib** on saari Marshallinsaarilla Tyynellämerellä. Se sijaitsee Ralikin saariketjussa ja on yksi Marshallinsaarten lainsäädännöllisistä alueista. Saarella oli 155 asukasta vuonna 2011.

## Lähteet
Namu

**Namu** on atolli Marshallinsaarilla Tyynellämerellä. Se koostuu 54 saaresta. Namu sijaitsee Ralikin saariketjussa ja on yksi Marshallinsaarten lainsäädännöllisistä alueista. Namun asukasluku oli 780 vuonna 2011.

## Lähteet
Rongerik

**Rongerik** (myös **Rongdrik**, **Roñdik**, **Rongrik**) on asumaton atolli Marshallinsaarilla, Tyynellä valtamerellä. Se sijaitsee noin 165 kilometrin päässä Wothon atollista ja kahdensadan kilometrin päässä Bikinin atollista. 

Rongerik koostuu 17 saaresta, joiden pinta-ala on yhteensä noin 1,7 neliökilometriä. Rongerikillä on laguuni, jonka pinta-ala on noin 144 neliökilometriä.

Bikinin atollin asukkaat asuivat Rongerikillä 7. maaliskuuta 1946–14. maaliskuuta 1948, kun Bikinillä tehtiin ydinkokeita. Vuonna 1948 he siirtyivät asumaan Kwajaleinille ja lopulta Kilille.

Aiemmin marshallinsaarelaiset uskoivat, että atollilla kummittelee. Sen vuoksi se on ollut aina asumaton.

## Lähteet

## Aiheesta muualla
Toke

**Toke** eli **Taka** on atolli Marshallinsaarilla, Tyynellä valtamerellä. Se sijaitsee Ratakin saariketjussa ja noin 65 kilometrin päässä Ailukin atollista. Token lähin naapuriatolli on Utrik, joka sijaitsee siitä vajaat kuusi kilometriä itään. 

Toke koostuu viidestä saaresta, joiden pinta-ala on yhteensä 0,57 neliökilometriä. Atollilla on laguuni, jonka pinta-ala on 93,14 neliökilometriä. Tokella ei ole ihmisasutusta.

## Lähteet

## Aiheesta muualla
Utirik

**Utirik** eli **Utrik** on atolli Marshallinsaarilla Tyynellämerellä. Se koostuu kymmenestä saaresta ja sijaitsee Ratakin saariketjussa. Atollilla oli 435 asukasta vuonna 2011.

## Lähteet

## Aiheesta muualla
Taka

**Taka** tarkoittaa seuraavia:

* Taka, myös *Toke*, atolli Marshallinsaarilla
* Táka, tekojärvi Kreikassa
* Bangladeshin taka, Bangladeshin rahayksikkö
* Taka, sukunimenä:
** Eveliina Taka (s. 2002), suomalainen lumilautailija
** Jussi Taka (s. 1993), suomalainen lumilautailija
** Maija Taka (1912–1984), suomalainen lääkäri, tietokirjailija, pakinoitsija ja terveyskasvattaja
** Suzuka Taka (s. 1996), japanilainen jääkiekkoilija.
Ujae

**Ujae** on atolli Marshallinsaarilla Tyynellämerellä. Se koostuu 14 saaresta ja sijaitsee Ralikin saariketjussa. Ujae on yksi Marshallinsaarten lainsäädännöllisistä alueista. Ujaen asukasluku oli 364 vuonna 2011.

## Lähteet
Robyn Hitchcock

**Robyn Hitchcock** (s. 3. maaliskuuta 1953 Lontoo) on brittiläinen laulaja-lauluntekijä ja psych folk -taiteilija.

## Ura

Hitchcock aloitti levytysuransa vuonna 1976 Cambridgen alueella toimineen The Soft Boys -yhtyeen kanssa. Yhtye hajosi vuonna 1981 ja Hitchcock ryhtyi sooloartistiksi levyttäen sekä omalla nimellään että Robyn Hitchcock & The Egyptians -yhtyeessä, johon kuuluivat myös Soft Boysin Andy Metcalfe ja Morris Windsor. Hitchcock ja osa muista Soft Boysin jäsenistä kokoontuivat vuonna 2002 yhteen ja julkaisivat albumin *[[Nextdoorland]]*. Samana vuonna Hitchcock teki yhteisen Yhdysvaltain-kiertueen muusikko Grant-Lee Phillipsin kanssa. Hitchcock on esiintynyt myös R.E.M.-yhtyeen kanssa, jonka jäsenet ovat Hitchcockin ystäviä. Vuonna 2006 Hitchcock teki levyn The Venus 3 -yhtyeen kanssa.

Hitchcockin musiikki ja sanoitukset ovat saaneet voimakkaita vaikutteita hänen esikuviltaan Bob Dylanilta ja Syd Barrettilta. Joskus kriitikot ovat tulkinneet hänen omaperäisen soundinsa ”pilailevaksi”, joskin se on enemmänkin naivistinen, tyyliltään Barrettin musiikin kaltaista erikoisine aihevalintoineen. 

Hitchcock on tehnyt myös yhteistyötä elokuvaohjaaja Jonathan Demmen kanssa: vuonna 1998 julkaistiin Demmen ohjaama konserttitaltiointi *Storefront Hitchcock* ja vuonna 2004 Hitchcock esitti agentti Laurent Tokaria elokuvassa *[[Mantsurian kandidaatti (vuoden 2004 elokuva)|Mantsurian kandidaatti]]*.

Hitchcock on myös kiinnostunut abstraktista taiteesta ja kirjallisuudesta, kirjoittaa novelleja, maalaa ja piirtää sarjakuvamaisella tyylillä. 

Hitchcock on esiintynyt Suomessa Tavastia-klubilla 22. toukokuuta 1994.

## Diskografia

* *Black Snake Dîamond Röle* (1981)
* *Groovy Decay* (1982)
* *I Often Dream of Trains* (1984)
* *Fegmania!* (1985)
* *Gotta Let This Hen Out!* (1985)
* *Groovy Decoy* (1985)
* *Element of Light* (1986)
* *Invisible Hitchcock* (1986)
* *Globe of Frogs* (1988)
* *Queen Elvis* (1989)
* *Eye* (1990)
* *Perspex Island* (1991)
* *Respect* (1993)
* *The Kershaw Sessions* (1994)
* *You & Oblivion* (1995)
* *Gravy Deco* (1995)
* *Moss Elixir* (1996)
* *Mossy Liquor* (1996)
* *Greatest Hits* (1996)
* *Uncorrected Personality Traits* (1997)
* *Live at the Cambridge Folk Festival* (1998)
* *Storefront Hitchcock* (1998)
* *Jewels for Sophia* (1999)
* *A Star for Bram* (2000)
* *Robyn Sings* (2002)
* *Luxor* (2003)
* *Spooked* (2004)
* *Obliteration Pie* (2005)
* *This Is The BBC* (2006)
* *Olé! Tarantula* (2006)
* *Sex, Food, Death... and Tarantulas* (2007)
* *I Wanna Go Backwards* (2007)
* *Shadow Cat* (2008)
* *Goodnight Oslo* (2009)

## Aiheesta muualla

* Robyn Hitchcockin virallinen kotisivu
*  VegetableFriends , the original Robyn Hitchcock - Syd Barrett Discussion Group.
Wotho

**Wotho** on atolli Marshallinsaarilla Tyynellämerellä. Se sijaitsee Ralikin saariketjussa. Wothossa oli 97 asukasta vuonna 2011. Atolli koostuu 18 saaresta, joiden pinta-ala yhteensä on 4,33 neliökilometriä. Atollilla on laguuni, jonka pinta-ala on noin 95 neliökilometriä. Wothon atolli tunnettiin ennen nimellä Schantzin saaret Johan Eberhard von Schantzin mukaan.

## Lähteet
Wotje

**Wotje** on 75 saaresta koostuva atolli Tyynellämerellä. Se on yksi Marshallinsaarten lainsäädännöllisistä alueista. Wotjen maapinta-ala on noin kahdeksan neliökilometriä, ja sillä on laguuni, jonka pinta-ala on 624 neliökilometriä. Atollilla oli 859 asukasta vuonna 2011.

## Lähteet
Dark ambient

**Dark ambient** on ambient-musiikin laji, joka yleensä pyrkii luomaan autioita tai surumielisiä äänimaisemia. Tälle musiikille on tyypillistä hitaus ja joskus varsin minimalistinen ulosanti. Rytmejä käytetään harvakseltaan. Monet dark ambient -artistit myös käyttävät erilaisia, yleensä itse nauhoittamiaan ja käsittelemiään ympäristöääniä tai ns. kenttänauhoituksia musiikissaan. Dark ambientilla on myös melodisempi sukulainen, jota kutsutaan darkwaveksi.

## Artisteja

*AterKhaos
*Atrium Carceri
*Beherit
*Burzum 
*Carrier Of The Black Light
*Coil
*Evilfeast
*Forest Silence
*Haavard Elefsen
*Halo Manash
*Ildjarn
*Kalmaroth
*Leviathan (yhtye)
*Lustmord
*Lycia
*Maeror Tri
*Marko Laiho (Beherit)
*no Xivic
*Nordvargr
*Nox Arcana
*Paysage d'Hiver
*Raison d'Être
*Sephiroth
*Spectral Lore
*Tainnos
*Troum
*Vinterriket
*Wolfuneral
*Zoviet France
*Zoät·Aon
Kurppelot

**Kurppelot** (*Limnodromus*) on suku kurppien (*Scolopacidae*) heimossa. Sukuun kuuluu kolme lajia, jotka ovat keskikokoisia ja pitkänokkaisia kahlaajia. Kaikki lajit ovat muuttolintuja. Tundrakurppelo (*Limnodromus scolopaceus*) ja rämekurppelo (*Limnodromus griseus*) ovat vaikeasti erotettavia useimmissa höyhenpuvuissa ja niitä pidettiinkin kauan samana lajina. Aasiassa esiintyvä laji arokurppelo (*Limnodromus semipalmatus*) on harvinainen ja huonosti tunnettu. Mikään laji ei pesi Suomessa, mutta tundrakurppeloa on tavattu satunnaisesti.

## Lähteet
Redang

**Redang** () on saari Malesian itärannikolla Terengganun osavaltiossa noin 25 kilometrin päässä rannikosta. Se on osavaltion suurin saari ja erityisesti malesialaisten suosima lomakohde. Saarella on pieni lentokenttä, mutta tavallisin tapa mennä saarelle on venekyyti Merangista tai Kuala Terengganusta.

## Lähteet

## Aiheesta muualla

* 
* Pulau Redang saaren esittely Hiekkarannat.com sivustolla